**Toledo Walleye** on yhdysvaltalainen jääkiekkoseura, joka on kotoisin Toledosta Ohiosta. Joukkue pelaa ECHL-liigaa ja toimii NHL-seura Detroit Red Wingsin sekä AHL-seura  Grand Rapids Griffinsin farmijoukkueena. Suomalaisista seuraa on edustanut maalivahti Hannu Toivonen kaudella 2013–2014 sekä puolustaja Vili Saarijärvi kausina 2015–2016 ja 2017–2018.

Historia
--------

### Toledo Storm

*Pääartikkeli: Toledo Storm*
#### Toledo Storm (1991–2007)

Toledo Walleye perustettiin ECHL:n kaudelle 1991–1992 nimellä Toledo Storm. Sen kotikenttänä toimi Toledo Sports Arena joen toisella puolella Toledon keskustasta. Toledo Storm oli ensimmäinen toledolainen jääkiekkojoukkue sen jälkeen kun IHL:n Toledo Goaldiggers keskeytti toimintansa väliaikaisesti vuonna 1986 ja muutti vittemmin Kansas Cityyn vuonna 1990. Storm voitti alottajaiskaudellaan länsidivisioonan mestaruuden ja voitti Henry Brabham Cupin liigan parhaalla tuloksella normaalilta kaudelta. Seuraavana vuonna Storm voitti ensimmäisen Jack Riley Cupinsa päihitettyään Wheeling Thunderbirdsit kuudessa ottelussa. Storm voitti myös sitä seuraavan vuoden Riley Cupin päihitettyään Raleigh Icecapsit viidessä ottelussa toisena kaksi perättäistä mestaruutta voittaneena joukkueena liigan historiassa Hampton Roads Admiralsin kausien 1991 ja 1992 jälkeen.

Storm oli alkuvuosinaan ylivoimainen ja voitti viitenä ensimmäisenä kautenaan neljä divisioonamestaruutta sekä saavutti voittoennätyksen kolmessatoista pelaamistaan kuudestatoista kaudesta. Storm voitti toisen Brabham Cupinsa vuoden 2003 kaudella ja pääsi American Conferencen finaaleihin vuoden 2005kaudella mutta hävisi Gwinnett Gladiatorsille.

Storm pelasi viimeisen pelinsä 19. huhtikuuta 2007 saman vuoden pohjoisdivisioonan semifinaaleissa saman osavaltion Cincinnati Cyclonesia vastaan. Ottelun lopputulos oli 0–4 ja ottelusarjan tulos 0–3 Cyclonesille. Kuudentoista ECHL-kautensa aikana Toledo Storm teki yhteensä tuloksen 610-395-103 voitti kaksi Riley Cupia, kaksi Brabham Cupia sekä kuusi divisioonamestaruutta.

#### Myynti Toledo Arena Sportsille ja kahden vuoden tauko

Vuonna 2007 ohiolainen voittoa tavoittelematon yritys Toledo Arena Sports osti oikeudet Toledon alueelle ECHL:tä. Toledo Arena Sports suunnitteli rakentavansa uuden kiekkoareenan Toledon keskustaan vanhentuvan Sports Arenan korvaajaksi. Pian myynnin jälkeen se ilmoitti, että Toledo Storm ei kilpailisi vuoden 2006–2007 kauden jälkeen ennen kuin uusi areena valmistuisi, ja ECHL myönsi joukkueelle kahden vuoden tauon.

Helmikuussa 2008 toimitusjohtaja Joe Napoli ilmoitti, että Stormin entinen maalivahti ja vuosien 2003–2007 päävalmentaja Nick Vitucci palaisi valmentamaan joukkuetta sen palatessa liigaan vuonna 2009. Viikko ilmoituksen jälkeen Toledo Arena Sports nimesi Stormin Walleyeksi viittauksena alueella suosittuun kalastusharrastajien saaliiseen valkosilmäkuhaan.

### Toledo Walleye (2009–)

#### Ensimmäinen kausi Walleye-nimellä

ECHL:n keskikauden johtajien kokouksen yhteydessä liiga ilmoitti, että Toledo Walleye kuuluisi American Conferencen pohjoisdivisioonaan NHL:n palkinnonjakotilaisuudessa Las Vegasissa Detroit Red Wingsin toimitusjohtaha Ken Holland totesi, että Walleyesta tulisi Wingsin ECHL-yhtsistyökumppani kaudelle 2009–2010 ja että Wings lähettäisi yhden maalivahtikokelaistaan pelaamaan Toledoon kauden ajaksi. Kesäkuussa 2009 Walleye ilmoitti aikataulun ensiesiintymiskaudelleen, joka alkaisi 16. lokakuuta kotikentällä Brabham Cupia puolustavaan Florida Everbladesia vastaan. Walleye pelaisi kotikentällään 15 ensimmäisestä 21 pelistään. Elokuussa 2009 Walleye ilmoitti tehneensä toisen yhteistyösopimuksen, jonka myötä siitä tuli ECHL-yhteistyökumppani Chicago Blackhawksille ja Blackhawksin AHL-kumppani Rockford IceHogsille.

26. elokuuta 2009 Walleye teki ensimmäisen pelaajasopimuksensa keskushyökkääjä Malcolm MacMillanin kanssa, joka liittyi Walleyesiin Yhdistyneen kuningaskunnan EIHL-joukkueesta Belfast Giants. MacMillan oli pelannut ECHL:ssä aiemmin Florence Priden, Peoria Rivermenin, Cincinnati Cyclonesin ja Reading Royalsin riveissä.

Ennen Walleyen ensiottelua joukkueen päävalmentaja Nick Vitucci nimesi puolustaja Ryan Stokesin joukkueen kapteeniksi ja Malcolm MacMillanin ja Adam Hobsonin keskustahyökkääjiksi. Ottelu Floridaa vastaan päättyi Floridan voittoon 2–1 Walleyen kotikentällä. Ottelua seurasi 8 000 katsojaa loppuunmyydyssä hallissa, mikä oli uusi Toledon ammattilaiskiekon yleisöennätys. Seuraavan illan ottelussa Everbladesia vastaan Walleyen maalivahtitulokas Jordan Pearce torjui 37 laukauksesta 35. Ottelu päättyi Walleyen voittoon 5–2. Pelisarja Floridaa vastaan päättyi Toledon voittoon pelein 2&ndash1. 20. lokakuuta Walleyen puolustaja Jamie Milam nimettiin ECHL:n Sher-wood- viikon pelaajaksi hänen tehtyään kolmen pelin sarjassa yhteensä viisi pistettä.

Uudenvuodenaattona 2009 Walleyen puolustaja J.C. Sawyer ja hyökkääjä Maxime Tanguay valittiin American Conferencen All-Star -joukkueeseen ja he pelasivat kauden All-Star .ottelussa Ontarion Citizens Business Bank Arenalla 20. tammikuuta. Samana päivänä Sawyer nimettiin American Conferencen All-Stars -joukkueen kapteeniksi. Peruskauden päättyessä Sawyer valittiin ECHL:n yhteisjoukkueen ykköskokoonpanoon ja hänet valittiin myös vuoden puolustajaksi. Keskustahyökkääjä Maxime Tanguay valittiin ECHL:n yhteisjoukkueen tulokaskokoonpanoon.

Kauden 2012–2013 ensimmäinen kotiottelu, vastustajana Kalamazoo Wings.
Walleye varmisti paikkansa Kelly Cupin pudotuspeleissä maaliskuun 31. päivän ottelussa, joka päättyi rangaistuslaukauksilla Johnstown Chiefsin voittoon. Walleye oli peruskauden päättyessä American Conferencen kahdeksannella sijalla, mikä varmisti joukkueen ensimmäisen pudotusottelun olevan peruskauden mestaria Charlotte Checkersiä vastaan. Walleye sai laitahyökkääjä Adam Keefen hattutempun siivittämänä Charlottesta voiton 7–2 pelisarjan ensimmäisessä ottelussa. Myös keskushyökkääjä Tony Romano, puolustaja J.C. Sawyer ja laitahyökkääjät Akim Aliu ja Derek Nesbitt tekivät ottelussa pisteitä.

Maskotti
--------

Toledo Walleyen maskotti on ollut 27. heinäkuuta 2009 alkaen Spike, keltainen antropomorfinen valkosilmäkuha, jolla on Walleyesin valkoinen pelipaita, pelihanskat ja kypärä. Spike esiteltiin Toledo Mud Hensin baseball-ottelussa. Spikellä on vastustajahahmo Catrick, joka on pörröinen sinine kissa, jolla on kalastusliivi ja keltaiset saappaat. Hahmot nujakoivat keskenään otteluissa.

Ulkoilmaottelut
---------------

ECHL ja Toledo Walleye ovat ilmoittaneet liigan järjestävän historiansa ensimmäisen ulkoilmaottelun Fifth Third Fieldissä ECHL-kaudella 2014–2015.

Joukkue kaudella 2023–2024
--------------------------

*(Tilanne 5. huhtikuuta 2024)*

| Maalivahdit |
| --- |
| Numero |  | Pelaaja | Hanskakäsi | Sopimus | Syntymäpaikka |
|
| **30** | Tšekki | Jan Bednář | L | 2024 | Karlovy Vary, Tšekki |
| **31** | Yhdysvallat | John Lethemon | L | 2024 | Northville, Michigan, Yhdysvallat |

| Puolustajat |
| --- |
| Numero |  | Pelaaja | Kätisyys | Sopimus | Syntymäpaikka |
|
| **3** | Kanada | Cole Cameron | R | 2024 | Johnstown, Ontario, Kanada |
| **4** | Yhdysvallat | Thomas Farrell | R | 2024 | Mettawa, Illinois, Yhdysvallat |
| **9** | Yhdysvallat | Matt Anderson | L | 2024 | Shakopee, Minnesota, Yhdysvallat |
| **11** | Yhdysvallat | Brendon Michaelian | L | Laina | Wixom, Michigan, Yhdysvallat |
| **24** | Kanada | Michael Prapavessis | L | 2024 | Mississauga, Ontario, Kanada |
| **25** | Kanada | Jacob Graves | R | 2024 | Barrie, Ontario, Kanada |
| **26** | Kanada | Riley McCourt | L | 2024 | St. Catharines, Ontario, Kanada |
| **55** | Yhdysvallat | Jed Pietila | L | 2024 | Howell, Michigan, Yhdysvallat |
| **58** | Kanada | Adrien Beraldo | L | 2024 | Stoney Creek, Ontario, Kanada |
| **61** | Yhdysvallat | Grant Gabriele | R | 2024 | Brighton, Michigan, Yhdysvallat |

| Hyökkääjät |
| --- |
| Numero |  | Pelaaja | Kätisyys | Pelipaikka | Sopimus | Syntymäpaikka |
|
| **7** | Yhdysvallat | Sam Craggs | L | VLH | 2024 | Elmhurst, Illinois, Yhdysvallat |
| **10** | Kanada | Riley Sawchuk | R | KH | 2024 | Prince Albert, Saskatchewan, Kanada |
| **13** | Yhdysvallat | Chase Gresock | R | H | 2024 | Powell, Ohio, Yhdysvallat |
| **14** | Yhdysvallat | Noah Prokop | R | KH | 2024 | Highlands Ranch, Colorado, Yhdysvallat |
| **15** | Yhdysvallat | Patrick McGrath | R | OLH | 2024 | Wilkes-Barre, Pennsylvania, Yhdysvallat |
| **16** | Yhdysvallat | Brandon Hawkins | R | OLH | 2024 | Macomb Township, Michigan, Yhdysvallat |
| **17** | Yhdysvallat | Dalton Messina | L | H | 2024 | Macomb, Michigan, Yhdysvallat |
| **18** | Yhdysvallat | Trenton Bliss | L | VLH / KH | 2024 | Dallas, Texas, Yhdysvallat |
| **19** | Kanada | Orrin Centazzo | L | VLH | 2024 | Marwayne, Alberta, Kanada |
| **20** | Kanada | Brady Gilmour | L | KH | 2024 | Cobourg, Ontario, Kanada |
| **21** | Kanada | Jason Willms | L | KH | 2024 | Kitchener, Ontario, Kanada |
| **23** | Yhdysvallat | Conlan Keenan | L | KH | 2024 | Webster, New York, Yhdysvallat |
| **28** | Yhdysvallat | Brandon Kruse | L | VLH | 2024 | Saline, Michigan, Yhdysvallat |
| **29** | Kanada | Darian Pilon | L | VLH | 2024 | Sault Ste. Marie, Ontario, Kanada |
| **37** | Kanada | Alexandre Doucet | L | VLH | 2026 | Sherbrooke, Québec, Kanada |
| **67** | Yhdysvallat | Mitch Lewandowski | L | VLH | 2024 | Clarkston, Michigan, Yhdysvallat |

### Joukkueenjohto

* **Päävalmentaja:** Pat Mikesch Kanada
* **Apuvalmentaja:** Brent Bain Yhdysvallat
* **Apuvalmentaja:** Alden Hirschfeld Yhdysvallat
* **Fysiikkavalmentaja:** Dan Jones Yhdysvallat
* **Huoltopäällikkö:** Adam Wozniak Yhdysvallat
* **Puheenjohtaja:** Joe Napoli Yhdysvallat
* **Toimitusjohtaja:** Neil Neukam Yhdysvallat
* **Kykyjenetsinnänjohtaja:** Ed Burkholder Kanada

*Lähde: EliteProspects*

Lähteet
-------

1. ↑  Vardon, Joe: Ex-Storm coach Vitucci is first hire of next hockey team *Toledo Blade*.  13.2.2008. Viitattu 22.12.2013. (englanniksi)
2. ↑  ECHL Concludes Mid-Season Board of Governors Meeting  30.3.2009. ECHL.com.  Arkistoitu 10.7.2011. Viitattu 22.12.2013. (englanniksi)
3. ↑  Monroe, Mark: New Walleye will revive old IHL rivalry with Kalamazoo *Toledo Blade*.  21.6.2009. Viitattu 22.12.2013. (englanniksi)
4. ↑  Monroe, Mark: Red Wings link with Walleye *Toledo Blade*.  3.8.2009. Viitattu 22.12.2013. (englanniksi)
5. ↑  Monroe, Mark: Walleye season starts Oct. 16 *Toledo Blade*.  21.6.2009. Viitattu 22.12.2013. (englanniksi)
6. ↑  Monroe, Mark: MacMillan is Walleye's first player *Toledo Blade*.  29.8.2009. Viitattu 22.12.2013. (englanniksi)
7. ↑  Angie, Marie: Ryan Stokes named captain of the Toledo Walleye *Examiner.com*.  16.10.2009. Viitattu 22.12.2013. (englanniksi)
8. ↑  Monroe, Mark: Walleye iced in debut *Toledo Blade*.  17.10.2009. Viitattu 22.12.2013. (englanniksi)
9. ↑  Monroe, Mark: Pearce shines in first win for Walleye *Toledo Blade*.  18.10.2009. Viitattu 22.12.2013. (englanniksi)
10. ↑  Monroe, Mark: Sawyer's goal lifts Walleye in overtime *Toledo Blade*.  19.10.2009. Viitattu 22.12.2013. (englanniksi)
11. ↑  Toledo's Milam Named Sher-Wood ECHL Player Of The Week  20.10.2009. ECHL.  Arkistoitu 24.12.2013. Viitattu 22.12.2013. (englanniksi)
12. ↑  2 from Walleye named ECHL all-stars *Toledo Blade*.  1.1.2010. Viitattu 22.12.2013. (englanniksi)
13. ↑  Walleye's Sawyer all-star captain *Toledo Blade*.  20.1.2010. Viitattu 22.12.2013. (englanniksi)
14. ↑  Walleye's Sawyer named top ECHL defenseman *Toledo Blade*.  8.4.2010. Viitattu 22.12.2013. (englanniksi)
15. ↑  ECHL All-Rookie Team Announced  31.3.2010. ECHL.  Arkistoitu 24.12.2013. Viitattu 22.12.2013. (englanniksi)
16. ↑  Walleye lose, but qualify for playoffs *Toledo Blade*.  1. 4.2010. Viitattu 22.12.2013. (englanniksi)
17. ↑  Monroe, Mark: Walleye get Charlotte in first round of playoffs *Toledo Blade*.  4.4.2010. Viitattu 22.12.2013. (englanniksi)
18. ↑  Monroe, Mark: Keefe ignites Walleye *Toledo Blade*.  7.4.2010. Viitattu 22.12.2013. (englanniksi)
19. ↑  Outdoor hockey coming to ECHL, Toledo ECHL.  Arkistoitu 24.12.2013. Viitattu 22.12.2013. (englanniksi)
20. ↑   Viitattu 29.9.2021. (englanniksi)

Aiheesta muualla
----------------

* Toledo Walleyen verkkosivut (englanniksi)